### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.

Orientering til [adresse] om årsrapport 2020 og budget 2022 for Østjyllands Brandvæsen I/S.

### Resumé

Østjyllands Brandvæsen I/S har fremsendt årsrapporten for 2020 og budgettet for 2022 og overslagsår til orientering.

Selskabet beretter i Årsrapporten om et samlet mindreforbrug på 13,95 mio. kr. i forhold til det budgetterede. Mindreforbruget vedrører dels flere indtægter end budgetteret, investeringer i nye køretøjer, som først afsluttes i 2021, samt drifts- og uddannelsesaktiviteter, som er udskudt på grund af Covid19.

Budgettet for 2022-2025 er en fremskrivning af budgettet for 2021. I tillæg til budgettet for 2022 har bestyrelsen taget stilling til, hvordan mindreforbruget fra 2020 skal bruges. Øremærkede midler til brandhaner er fortsat dedikeret formålet. Derudover bruges overførte midler til uddannelse, øvelser, køb af brandbiler og ny brandstation.

### Indstilling

Det indstilles:

At 1) Årsrapport 2020 for Østjyllands Brandvæsen I/S tages til efterretning

At 2) Budget 2022 og overslagsår for Østjyllands Brandvæsen I/S tages til efterretning.

### Sagens forløb

05-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-08-2021 Magistraten
Fremsendes til [adresse] med bemærkning, at Magistraten i mødet den 9. august 2021 anbefaler, at byrådet tiltræder Magistratsafdelingen for Teknik og Miljøs indstilling af 18. juni 2021.
 18-08-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.